સં. ૨૦૩૦ ને ફાગણ વદ પાંચમ એટલે કે રંગપંચમીના પવિત્ર દિને જન્મ ધારણ કરી, જાણે કે વર્તમાનકાળમાં આ કળિયુગી કમઠાણને ઠીકઠાક કરવા પૂર્વક ભગવાનના જ રંગો રંગાવાનો અલૌકિક આભા સંપન્ન ભાગાવત ધર્મૈકહેતુ જન્મ (પ્રાદુર્ભાવ) ધારણ કર્યો હોય તેમ શ્રી સ્વામિનારાયણ સંપ્રદાયના પ.પૂ. ધર્મકુળ મુગાટમણિ ૧૦૮ શ્રી નૃગેન્દ્રપ્રસાદજી મહારાજશ્રીની વૈયક્તિક સિદ્ધિ અને પ્રતિભા અપરંપાર છે. પ વર્ષની નાની વયે તેઓ વિદ્યાનગરની આઈ.બી. પટેલ ઈંગલીશ મીડીયમ વિદ્યાલયમાં દાખલ થયા ત્યારે (પૂ.દાદાશ્રી) પ.પૂ. ધ.ધુ. ૧૦૦૮ આચાર્ય શ્રી નરેન્દ્રપ્રસાદજી મહારાજ અને પિતાશ્રી પ.પૂ. ધ.ધુ. ૧૦૦૮ આચાર્ય શ્રી અજેન્દ્રપ્રસાદજી મહારાજ તેમને વિદ્યાલયે મુકવા સદેહે ઉપસ્થિત રહ્યા હતા એ સંયોગ સાથેજ પૂ. પિતાશ્રીના પગલે પોતાના કર્તવ્ય પંથે હંમેશા સભાન રહેતા પ.પૂ. લાલજી મહારાજશ્રીએ ઉચ્ચ વિદ્યાભ્યાસની સાથોસાથ વેદ-સંસ્કૃતિ અને સંપ્રદાયના તેમજ અન્ય શાસ્ત્રોના પણ પઠનપાઠન નિરુપણાદિમાં પણ કુશળતા કેળવી લીધી છે.